



**10 decembrie 2018**

**SNTGN Transgaz SA Mediaș, anunță demararea proiectului ”Dezvoltări ale SNT în zona de nord – est a României în scopul îmbunătățirii aprovizionării cu gaze naturale a zonei precum și a asigurării capacităților de transport spre Republica Moldova”**

**SNTGN Transgaz S.A.**, cu sediul în Piața C.I. Motaș nr.1, Mediaș, Jud. Sibiu, derulează începând cu data de 22.11.2018, proiectul ”Dezvoltări ale SNT în zona de nord – est a României în scopul îmbunătățirii aprovizionării cu gaze naturale a zonei precum și a asigurării capacităților de transport spre Republica Moldova”, în baza contractului de finanțare încheiat cu **Ministerul Fondurilor Europene** în calitate de **Autoritate de Management** pentru **Programul Operațional Infrastructură Mare.**

Valoarea totală a proiectului este de 845.535.421,62 lei, din care asistența financiară nerambursabilă este de 214.496.026,71 lei.

Prin realizarea lui, proiectul contribuie la dezvoltarea SNT în zona de Nord-Est a României și are ca scop îmbunătățirea aprovizionării cu gaze naturale a zonei precum și asigurarea unei capacităţi de transport de 1,5 mld.mc/an în punctul de interconectare dintre sistemele de transport gaze naturale ale României şi Republicii Moldova. Prin construirea celor 165 de km de conductă și a celor două stații de comprimare de la Onești și respectiv Gherăești, proiectul contribuie la atingerea țintei indicatorului de rezultat POIM stabilit pentru anul 2020.

Proiect co-finanțat din **Fondul European de Dezvoltare Regională** prin **Programul Operațional Infrastructură Mare 2014-2020.**

Date de contact:

Manager de proiect: Simionescu Alexandru

e-mail: [simionescu.alexandru@transgaz.ro](mailto:simionescu.alexandru@transgaz.ro)